Diari Oficial de la Generalitat Valenciana


Sumari del DOGV 4266, del 07-06-2002 (2002/5726)

Notificació al senyor Antonio Hoyos Puerto. Expedient número ESSANC 412/2000.
-----------------------------------------------------------------------------

### Dades del document

Número de DOGV
:   4266

Data del DOGV
:   07-06-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/5726


Organisme emissor
:   Conselleria de Justícia i Administracions Públiques

Tipus de document
:   Anunci

Notificació al senyor Antonio Hoyos Puerto. Expedient número ESSANC 412/2000. [2002/Q5726]
  
De conformitat amb allò acordat per esta Secretaria General, i a l'empara del que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, mitjançant el present edicte es notifica a l'interessat la sanció dictada en l'expedient sancionador que ha sigut tramitat pel Servici d'Espectacles de la Conselleria de Justícia i Administracions Públiques.
  
1. Expedient de multes S-2000/0412. Sanció de data 26 de març de 2002, dictada pel conseller de Justícia i Administracions Públiques, per la qual s'acorda imposar al senyor Antonio Hoyos Puerto, amb últim domicili conegut a la urbanització Las Chismosas, s/n, d'Orihuela, una sanció de respectivament, clausura, 6.160,37 euros, 6.160,37 euros, que ascendix a un total de 12.320,74 euros, ja que el dia 14 de setembre de 2000, a les 18.00 hores, va verificar-se inspecció a l'establiment denominat Bar-Piscina Las Chismosas, situat a la urbanització Las Chismosas, s/n, d'Orihuela, el titular de la qual és el senyor Antonio Hoyos Puerto, domiciliat al carrer del Mar Menor, 2-m-2, de Torrevieja, en què va constatar-se que mancava de llicència municipal d'obertura, que els extintors d'incendis no havien passat la preceptiva revisió anual des de l'any 1996 i que es trobaven en mal estat, fets que infringien els articles 23.a, 23.c de la Llei 2/1991, d'Espectacles, Establiments Públics i Activitats Recreatives.
  
El que es posa en coneixement de l'interessat referit, als efectes oportuns i prevists en l'article 58.1 de la Llei 30/1992, de Règim Jurídic de les Administracions Públiques i del Procediment Administratiu Comú. Així mateix, es comunica que, contra la present resolució, que posa fi a la via administrativa, es podrà interposar amb caràcter potestatiu recurs de reposició davant del mateix òrgan que la dicte, en el termini d'un mes, comptador des del sendemà de la seua notificació, de conformitat amb el que establixen l'article 116.1 en relació amb els articles 109.c i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, o bé interposar directament el recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, seu de l'òrgan que ha dictat l'acte administratiu a impugnar, en el termini de dos mesos, comptadors des del sendemà al de la seua notificació, de conformitat amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.
  
I que en el cas que no faça ús del seu dret a recórrer, haurà de fer efectiva la multa, mitjançant els impresos que podrà recollir en estes oficines del passeig del Doctor Gadea, número 10, 03239 Alacant, o en qualsevol de les entitats col·laboradores que en el citat imprés consten, de conformitat amb el que establixen el Decret 105/1992, de 6 de juliol, sobre recaptació de taxes, preus públics i sancions de la Generalitat Valenciana, i l'Orde de 26 de febrer de 1993, que desenvolupa l'al·ludit decret, i trametre a les referides oficines l'exemplar corresponent de l'administració.
  
El pagament haurà de fer-se en el període voluntari establit en el Reglament General de Recaptació i dins dels terminis que s'indiquen tot seguit:
  
A) Les notificacions efectuades entre els dies 1 i 15 de cada mes, des de la data de notificació fins al dia 5 del mes següent, o el dia hàbil immediat posterior al dia en què venç el termini d'interposició del recurs o es notifique la seua resolució
  
B) Les notificacions efectuades entre els dies 16 i últim de cada mes, des de la data de notificació fins al dia 20 del mes següent, o el dia hàbil immediat posterior al dia en què venç el termini d'interposició del recurs o es notifique la seua resolució.
  
Amb l'advertiment que si no l'abona en dit període voluntari, es procedirà sense més tràmit a la seua exacció per via executiva.
  
I perquè en servisca de notificació a l'interessat esmentat, s'expedix el present edicte.